Ego Mathildis, comitissa Nivernensis et Forensis, notum facio universis præsentibus pariter et futuris ad quos præsentes littera pervenerint, quod cum ego et maritus meus quondam Herveus comes bonæ memoriæ, terras quas domui religiosæ de Bellilarico, cartusiensis ordinis, in prima sua fundatione contulimus a præstatione decimarum, quas ipsi habebant, pacere decrevimus immunes. Tandem cum id facile non esset ut sincere et secundum Deum faceremus, ego et charissimus dominus et maritus Guido, qui nunc est Nivernensis comes, prius et Forensis, in recompensatione dictarum decimarum assignavimus donari ipsis sex sextarios avenæ et in blado fœssagii et in aliis bladis nostris de castellania Castri-novi. Verumtamen cum reditum bladi prædictum fratres domus prædictæ sine difficultate et molestia habere non possent: Nos eorum profectui providere cupientes et quieti, ad petitionem et instantiam dilecti viri Giraldi, prioris ejusdem, in escambium illius reditus concessimus fratribus supradictis de Bellilarico in perpetuum quicquid habebamus sive in campi parte, sive in decima de Cothion sine retentione aliqua in perpetuum possidendum. Et quoniam plus valebat quod ibi habebamus, quam quod debebamus eisdem quicquid est ultra valorem bladi, quod eis debebamus, in eleemosynam ipsis concessimus perpetuam, ob remedium animarum nostrarum et antecessorum nostrorum. Quod ut ratum maneat futuris temporibus et inconcessum imposterum habeatur præsentem paginam sigillorum nostrorum munimine facimus robari. Actum anno 1230.